{"fi":"Lippumyymälä avoinna ti - la klo 12 - 17","sv":"","en":""}
PATRUUNATEHDAS Muistoissa Lapuan patruunatehdas 1976
Lapuan patruunatehtaalla räjähti.13. huhtikuuta 1976 on päivä. Se on päivä , jonka muistaa jokainen tuolloin elänyt suomalainen.
PATRUUNATEHDAS - Seinäjoen kaupunginteatteri 40 ihmistä sai surmansa ja useita kymmeniä loukkaantui. Lukuisten perheiden elämä muuttui iäksi. Patruunatehdas-näytelmä on kuvaus tuosta päivästä ja kohtalokkaista tapahtumista ennen räjähdystä. Se kertoo päivistä, jotka seurasivat tragediaa ja perheistä, joissa opeteltiin elämään ilman rakasta ihmistä. Lapualaisten kohtaama tragedia järkytti ja herätti auttamishalun eteläpohjalaisissa ja kansallisestikin. https://seinajoenkaupunginteatteri.fi/ohjelmisto/patruunatehdas/
{"fi":"Lippumyymälä on avoinna ti - la klo 12 - 17","sv":"","en":""}
Groan Ups - Tältä tunnilta ei kannata linsata!
Groan Ups on komedia ekaluokkalaisista, jotka kasvavat yläkoululaisiksi ja kokoontuvat nelikymppisinä luokkakokoukseen. Mutta aikuistuvatko he koskaan oikeasti? Huipputekijöiden uusimman komedian Suomen ensiesitys Seinäjoella on oppitunti, jolta et halua lintsata! Näytelmä, joka menee pieleen ja Tämä on ryöstö! -komedioiden tekijät, Henry Lewis, Jonathan Sayer ja Henry Shields ovat jälleen luoneet jotain pie-nes-ti erilaista: Groan Ups on hulvaton oppitunti aikuiseksi kasvamattomuudesta. Komedia ihmettelee, valitsemmeko itse, mitä meistä tulee isona vai onko elämämme tarina valmiiksi kirjoitettu? Samalla se kuvaa viiden luokkakaveruksen kouluvuosia ja heidän välisiään suhdekiemuroita – ja tekee sen melkolailla huvittuneena mutta suurella hellyydellä.
{"fi":"Lippumyymälä on avoinnna ti - la klo 12 - 17","sv":"","en":""}
ÄITIÄ IKÄVÄ - Riipaisevan kaunis muistelmateos
Eero Huovisen koskettava muistelmateos näyttämöllä
Kotimainen kantaesitys kysyy, voiko mikään täyttää äidin jättämää aukkoa? Helsingin emerituspiispa Eero Huovinen (s. 1944) oli yhdeksänvuotias, kun hänen äitinsä kuoli. Suru mykisti isän, äidistä ei puhuttu, ja Eero ja hänen kaksi nuorempaa veljeään jäivät vastauksia vaille. Kun ei muistella, niin ei myöskään muisteta. Äiti haaleni surulliseksi kuvaksi olohuoneen seinälle, samoin kuin ajatukset äidistä, mutta tunteet ja ikävä jäivät kaihertamaan pinnan alle. Kun Lauri-isä kuoli vuonna 1994, Eero sai haltuunsa vanhempiensa kirjeitä, päiväkirjoja sekä monenlaisia lappusia, jotka olivat täynnä kuvauksia perheen iloista ja suruista. Niiden kautta avautui uusi yhteys menneeseen ja alkoi aikamatka äidin luo. Samalla oli palattava myös koko elämän kestäneen kivun syntyhetkeen. Kirjeitä lukiessa muistot heräsivät eloon ja alkoi tutustuminen todelliseen äitiin. Rakentui kuva onnellisesta ja elämänmyönteisestä nuoresta naisesta, rakastavasta vaimosta ja äidistä, Aili Huovisesta, ja perheen yhteisistä hetkistä, luopumisesta – ja lähdön hetkestä. Äitiä ikävä on henkilökohtainen ja herkkä, riipaisevan kaunis muistelmateos, jossa Huovinen palaa lapsuutensa maisemiin ja 34-vuotiaana kuolleen äitinsä muistoon. Kaipauksen taival on pitkä. Nyt Huovinen on 78-vuotias, ja hänellä on yhä äitiä ikävä. Voiko äidin löytää uudelleen, helpottaako ikävä koskaan?
Aino Rytkönen Kaikkinainen -taidenäyttely
Näyttelyn kantava teema on rehelliset naiskehot kaikkine muotoineen ja jälkineen. Suuret tummanpuhuvat öljyvärimaalaukset tutkivat naisia ikään ja kokoon katsomatta erilaisissa elämäntilanteissa sellaisina kuin he ovat. Yksilölliset meidän elämiemme ja tarinoidemme muokkaamat kehomme ovat kauniita, koska ne ovat uniikkeja, ja tosia. Kukaan ei ole samaa toisen kanssa. Äidiksi tulemisen muistona on venynyt vatsan iho, tai imetyksen seurauksena hieman haluttua alemmas pudonnut rinta. Syystä tai toisesta kasvanut vatsa ja selluliitti reidessä. Jenkkakahvat ja venytysarvet. Elettyjen vuosien mukanaan tuomasta vastoinkäymisestä, surusta ja masennuksesta ehkä viiltohaavat reidessä tai tatuointi, joka kaduttaa. Näitä yritämme epätoivoisesti peittää ja salata. Kuin olisi häpeällistä kasvaa aikuiseksi, epäonnistua, vanhentua, tehdä virhe ja selvitä silti. Miksi sitä hävetään ja piilotellaan? Samalla vaivalla voi antaa itselleen armoa, olla myötätuntoisempi omalle keholleen sellaisena kuin se on ja olla kiitollinen siitä kuinka kauas se keho on sinut kantanut. ”Sosiaalinen media erikoisesti tarjoilee kyllästymiseen asti harhaanjohtavaa kuvaa siitä, millainen naisen keho on, tai tulisi olla. Suurimmalla osalla naisia on jenkkakahvaa, selluliittia, venytysarpia, löysää ihoa ja jälkiä eletystä elämästä. Mikseivät ne saa näkyä? Eikö saa antaa armoa itselleen ja keholleen vaikkei se ehkä ole täydellinen? Minun mielestäni saa ja pitää antaa, ja siksi teoksissani tutkin ja tuon esille rehellisiä naiskehoja kaikenlaisista elämän hetkistä. Naisten epätäydelliset vartalot eivät ole rivoja, vaan väkeviä.” – Aino Rytkönen Aino Rytkönen (s.1995) on Hyvinkäällä asuva ja työskentelevä kuvataiteilija. Hän valmistui kuvataiteilijaksi Kankaanpään taidekoulusta 2020. Rytkönen on osallistunut useisiin ryhmä- ja yhteisnäyttelyihin Suomessa ja Alankomaissa. Kaikkinainen on Rytkösen kolmas yksityisnäyttely.
Verkkovalmennus on maksuton ja avoin kaikille kiinnostuneille.
{"fi":"Ilmoittaudu viimeistään 30.9. https://link.webropolsurveys.com/Participation/Public/9faebdc9-bc17-47d5-a60b-5399e02701a5?displayId=Fin2602240 Saat lähempänä ajankohtaa sähköpostiisi teams-osallistumislinkin.","sv":"","en":""}
Miten verkkokauppaan saadaan lisää myyntiä? -VERKKOvalmennus
Kahden illan valmennus liittyen verkkokaupan myynnin ja markkinoinnin kehittämiseen.
Olet ehkä kiinnostunut verkkokaupan perustamisesta tai toimit jo verkkokauppiaana. Lähde mukaan oppimaan aiheesta lisää maksuttomaan kahden illan valmennukseen! Miten verkkokauppaan saadaan lisää myyntiä? Millaista markkinointia verkkokaupan yhteyteen tarvitaan? Miten asiakaspalvelu kannattaa järjestää? Valmennusilta 1 Verkkokaupan myynti ja markkinointi Tiistai 4.10.2022 klo 17.00 – 19.00 Mistä myyntiä verkkokauppaan? Arvioi aluksi, onko verkkokaupan liiketoimintamalli kunnossa? Millaisella markkinoinnin kanavilla ja keinoilla lisäät myyntiä? Suunnitelmallinen markkinointi, miksi ja miten? Ota markkinoinnin automaatio käyttöön. Valmennusilta 2 Verkkokaupan asiakaspalvelu Torstai 13.10.2022 klo 17.00 – 19.00 Millaisia asiakaspalvelun ratkaisuja on tarjolla? Suunnittele oman verkkokauppasi asiakaspalvelu. Tyypilliset asiakaspalvelutilanteet ja niiden ennakointi. Asiakaspalvelun automatisointi. Missä? Valmennus toteutetaan Teams-sovelluksella verkossa. Saat sähköpostiisi osallistumislinkin, josta pääset osallistumaan omalta tietokoneeltasi. Koneen lisäksi tarvitset mikrofoni-kuuloke-yhdistelmän ja toimivan nettiyhteyden. Valmentaja Valmentajana toimii Suomen Yrittäjäopiston yritystoiminnan kouluttaja, KTM Anu Lehtimäki. Anu on toiminut sivutoimisena yrittäjänä ja design-tuotteiden verkkokauppiaana kymmenen vuoden ajan. Lisäksi hän tekee asuntojen vuokraustoimintaa verkossa. Tervetuloa! Valmennus on osa Suomen Yrittäjäopiston toteuttamaa ja EU:n maaseuturahaston rahoittamaa Bisnestä verkkoon! -hanketta.
Taideyliopiston Tunnekko-kurssin taiteiijat ohjaavat pajoja ja esiintyvät
Kalevan Navetan Afterwork Art tapahtumassa perjantaina 2.9.22 klo 16-19 Taideyliopiston Tunnekko-kurssin taiteiijat esittävät POP UP -esityksiä ja ohjaavat työpajoja. Taiteilijat jalkautuvat ympäri talon ja pihan ja lisäksi aikataulutetut ohjelmanumerot tapahtuvat Vintillä Seinäjoen Taiteilijaseuran taidelainaamon Teosvälityspäivien yhteydessä perjantaina 2.9. klo 16.30, 17.30 ja 18.30 ja lauantaina 3.9. klo 12.
Tapahtuma on maksuton ja avoin kaikille teemasta kiinnostuneille. Ilmoittautuessasi saat lähempänä ajankohtaa teams-osallistumislinkin.
{"fi":"Ilmoittaudu tapahtumaan viimeistään 13.9. https://link.webropolsurveys.com/S/6A89798485D32097","sv":"","en":""}
Yrittäjä, näin otat taloudellisen vastuun ja hyvän hallinnon haltuun!
Tapahtuma on suunnattu eteläpohjalaisille yksinyrittäjille, mikro- ja pk-yrityksille, jotka haluavat kehittää yritysvastuullisuusasioita.
Miksi mukaan? Maksuttomassa verkkotapahtumassa kuulet käytännön esimerkkejä ja saat vinkkejä taloudellisen vastuun kehittämiseen yrityksessäsi. Onko taloudellinen vastuu muutakin kuin voiton takomista? Entä onko hyvä hallinto jotain muuta kuin puuduttavaa paperityötä? Mitkä taloudellisen vastuun ja hyvän hallinnon teemat ovat tärkeimpiä yrityksellesi? Millaisia taloudellisen vastuun ja hyvän hallinnon tekoja asiakkaasi ja yhteistyökumppanisi odottavat? Voivatko taloudellinen vastuu ja hyvä hallinto tuoda kilpailuetua? Millaisia ovat tyypilliset taloudelliset väärinkäytökset, ja miten pienyritys voi ennaltaehkäistä niitä? Tapahtuma on maksuton ja avoin kaikille teemasta kiinnostuneille. Asiantuntija Asiantuntijana ja oppaana toimii Anne Vanhala Bonfide Oy:sta. Annella on pitkä kokemus yritysvastuun edistämistyöstä eri kokoisissa yrityksissä. Ennen kaikkea hänellä on yrittäjänä ja asiantuntijana into ja halu auttaa yrityksiä vastuullisuusasioissa. Tervetuloa mukaan! Tapahtuma on osa Yrittäjä, menesty yritysvastuulla -hanketta, jota toteuttaa Suomen Yrittäjäopisto ja rahoittaa EU:n maaseuturahasto. Lue lisää hankkeesta ja tapahtumista hankkeen sivuilta.
Kv-kulttuurikaffit (EP-kal. kuva ilman logoja).png
{"fi":"Ilmoittautuminen https://forms.office.com/r/65jBuNy9ah ","sv":"","en":""}
Kulttuurikaffit kansainvälisyysteeman äärellä
Etelä-Pohjanmaan liiton syksyn kulttuurikaffit tarjoillaan kansainvälisyysteemalla keskiviikkona 14.9.2022 klo 9–11 Seinäjoella Teatteri Hysterian tiloissa (osoite Seuralantie 25, 60220 Seinäjoki). Hyvien aamukaffitarjoilujen äärellä paneudutaan kansainvälisen kulttuuriyhteistyön rahoitukseen ja hankekokemuksiin. Kansainvälisten asioiden päällikkö Pia Kattelus kertoo Interreg Aurora -ohjelman tarjoamista rahoitusmahdollisuuksista ja CLAY-hankkeessa toteutetusta palvelupolusta. Paneelissa keskustellaan muun muassa kansainvälisen yhteistyön hyödyistä ja haitoista, hankekokemuksista ja resursseista. Kokemuksia jakavat museotoimenjohtaja Elina Alkio Nelimarkka-museosta, kansainvälisyyskoordinaattori Heli Talvitie Leader Aisaparista ja taidekuraattori Sanna Karimäki-Nuutinen Seinäjoen taidehallilta. Huomioithan, että tilaisuus järjestetään ainoastaan livenä. Ilmoittautuminen sulkeutuu viikkoa ennen tilaisuutta eli keskiviikkona 7.9. Tämän jälkeen voi ilmoittautua sähköpostitse osoitteeseen marika.puntala@etela-pohjanmaa.fi.
Räppiä ja viittomakieltä yhdistelevä, kaikille sopiva esitys
Rytmisesti Viitottua Runoutta on teos, joka yhdistää Joacimin debyyttialbumin biisit Miguelin viittomakielisiin käännöksiin kaikille tasaveroiseksi keikkakokemukseksi. Luvassa on upean visuaalinen, vauhdikas ja hauska keikka. "Tämä ei ole tulkkausta vaan tuplausta!" - Joacim - Tapahtuma on ilmainen, ikärajaton ja päihteetön. Kaikki tapahtuman sisältö on saavutettavaa sekä viittomakielisille että valtaväestölle.
n. 14km Seinäjoelta Vt697:n (Kuortaneentie) varrella
Seinäjoen lennokkikerho RC-AirClub avaa syyskautensa järjestämällä lennokkiharrastuksen esittelytapahtuman Kurjennevan lennokkikentällä. Päivän aikana kentällä on esillä erilaisia lennokkeja ja kerrotaan harrastuksen aloittamisesta. Tapahtumalla on säävaraus, joten sateella tai myrskytuulella tapahtumaa ei voida järjestää. Lennokkiharrastuksen voi aloittaa noin 10 vuotiaana vanhemman tai vaikka isoveljen avustuksella ja noin 15 vuotiaat hallitsevat työkalut, liimat ja tekniikan jo hyvin yksinkin kerhonohjaajien avustuksella. Lennokkikerhon kertoillat Rytmikorjaamon kerhotilassa aloitetaan torstaina 15.9.2022 klo 18 ja mukaan voi tulla myöhemminkin, ennakkoilmoittautumisia ei tarvita.